
Për miratimin e listës së përditësuar të mallrave ushtarake dhe të listës së mallrave e teknologjive, me përdorim të dyfishtë, që i nënshtrohen kontrollit shtetëror të import-Eksporteve[footnoteRef:1] [1:  CELEX nr.32009R0428 “Rregullorja e Këshillit nr.428/2009: “vendosja e një regjimi Komunitar mbi kontrollin e eksporteve, transferimeve, ndërmjetësimeve, tranziteve të mallrave me përdorim të dyfishtë”. Gazeta Zyrtare: OJ L 134, 29.5.2009 
1 CELEX nr.52010XG0318 “Lista e përbashkët Ushtrake e Bashkimit Europian”, Gazeta Zyrtare OJ C 69, 18.3.2010] 


Në mbështetje të nenit 100 të Kushtetutës dhe të nenit 10 të ligjit nr.9707, datë 5.4.2007 “Për kontrollin shtetëror të veprimtarisë së importit-eksportit të mallrave ushtrake dhe mallrave e teknologjive, me përdorim të dyfishtë”, me propozimin e Ministrit të Mbrojtjes, Këshilli i Ministrave

Vendosi:

1. Miratimin e listës së mallrave ushtarake dhe të listës së mallrave e teknologjive, me përdorim të dyfishtë, përkatësisht, sipas shtojcave nr.1 e nr.2, që i bashkëlidhen këtij vendimi, të cilat i nënshtrohen kontrollit shtetëror të import-eksporteve.
2. Vendimi nr.1569, datë 19.11.2008 i Këshillit të Ministrave “Për miratimin e listës së mallrave ushtarake dhe të listës së mallrave e teknologjive, me përdorim të dyfishtë, që i nënshtrohen kontrollit shtetëror import-eksporteve”, shfuqizohet.
3. Ngarkohet Autoriteti i Kontrollit Shtetëror të Eksporteve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

